
REFERAT 

Prin Hotararea Consiliului Local al Municipiului Timisoara nr. 436/24.11.2009 s-a aprobat dezmembrarea  suprafeţei de teren de 22.000 mp din totalul de 115972 mp,  înscris în C.F.  nr.409641 Timişoara (conversie din CF nr.1 Timişoara) cu nr.topo   8107/1/1/1/1/1/1/1/1, proprietatea Primăriei Municipiului Timişoara, în 44 de loturi de câte 500 mp fiecare, conform proiectului nr.1683/2009 întocmit de   Black Light care face parte integrantă din hotărâre, în vederea repartizării persoanelor îndreptăţite conform prevederilor Legii nr.341/2004.

Documentatia pentru dezmembrarea parcelei cu nr. topo. 8107/1/1/1/1/1/1/1/1, proprietatea Primăriei Municipiului Timişoara a suferit mai multe modificari fiind finalizata prin Proiectul nr. 1811/2011 intocmit de catre S.C. BLACK LIGHT S.R.L. si emiterea Certificatului de Urbanism pentru dezlipire nr. 1354/01.04.2011.

Urmare a modificarii documentatiei intocmite de catre S.C. BLACK LIGHT S.R.L. s-a modificat numarul de parcele de 500 m.p. din 44 in 45 de parcele.

Legea nr. 341/2004 a recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau au avut de suferit în urma revoltei muncitoreşti anticomuniste de la Braşov din noiembrie 1987 prevede la art. 5 lit.g urmatoarele drepturi : “ g) atribuirea, în limita posibilităţilor, în proprietate şi cu clauză de neînstrăinare timp de 10 ani de la data dobândirii, a 10.000 mp de teren în extravilan şi 500 mp de teren în intravilan - acesta din urmă pentru destinaţia de locuinţă, dacă nu a avut sau nu are în proprietate un alt spaţiu locativ;”
Urmare a discutiilor purtate cu dl Primar, s-a hotarat sa se atribuie parcele de 500 m.p. de teren pentru destinatia de locuinta, in primul rand, beneficiarilor Legii nr.341/2004  care au calitatea urmas de erou martir prevazuta la art. 4 alin (1) potrivit caruia „ Prin urmaş de erou-martir se înţelege persoanele îndreptăţite să beneficieze de prevederile prezentei legi, şi anume soţul supravieţuitor, părinţii celui decedat şi fiecare dintre copiii acestuia.”
La Primaria Municipiului Timisoara s-au inregistrat un numar de 50 de solicitari de la  beneficiarii Legii nr. 341/2004, care au calitatea de urmas de erou-martir.

Urmare analizarii tuturor solicitarilor s-a propus atribuirea cate unui teren in intravilan in suprafata de 500 m.p. catre un numar de 31 de beneficiari ai Legii nr. 341/2004, care au calitatea de urmas de erou-martir, a caror documente au fost complete si in conformitate cu dispoyitiile legale.

In acest sens Directia Patrimoniu a convocat la Primaria Municipiului Timisoara acesti beneficiari ai Legii nr. 341/2004, care au calitatea de urmas de erou-martir in vedera exprimarii optiunii privind parcelele de teren propuse spre atribuire conform Anexei.
In ceea ce priveste acordarea de teren intravilan in suprafata de 500 m.p. conform Legii nr. 341/2004 catre ceilalti beneficiari care au calitatea de urmas de erou-martir, urmeaya a se face propuneri in acest sens catre Consiliul Local al Municipiului Timisoara in masura completarii de catre acestia a dosarului conform prevederilor legale.

Avand in vedere cele prezentate

PROPUNEM 

Emiterea unei hotarari a Consiliului Local al Municipiului Timisoara prin care sa se aprobe :

1. Trecerea din domeniul public in domeniul privat a suprafetei de teren de 22500 m.p. din suprafata totala de teren de 115972 m.p. înscris în C.F.  nr.409641 Timişoara (conversie din CF nr.1 Timişoara) cu nr.topo   8107/1/1/1/1/1/1/1/1, in proprietatea Primariei Municipiului Timisoara.

2. Dezmembrarea  suprafeţei de teren de 22.500 mp din totalul de 115972 mp,  înscris în C.F.  nr.409641 Timişoara (conversie din CF nr.1 Timişoara) cu nr.topo   8107/1/1/1/1/1/1/1/1, proprietatea Primăriei Municipiului Timişoara, în 45 de loturi de câte 500 mp fiecare, conform proiectului nr.1811/2011 întocmit de S.C. Black Light S.R.L., care va face parte integrantă din hotărâre, în vederea repartizării persoanelor îndreptăţite conform prevederilor Legii nr.341/2004.

3. Revocarea Hotararii Consiliului Local al Municipiului Timisoara nr. 436/24.11.2009 privind dezmembrarea terenului înscris în CF nr.409641 Timişoara în vederea lotizării, incepand cu data intrarii in vigoare a hotarii.

4. Atribuirea catre beneficiarii Legii nr. 341/2004 ce au calitatea de urmas de erou – martir al Revoluţiei române din decembrie 1989, a parcelelor de teren de 500 m.p. de teren intravilan, pentru destinatia de locuinta, cu clauza de neînstrăinare timp de 10 ani de la data intrarii in vigoare a hotararii, conform Anexei ce va face parte integranta din hotarare. 

